বাংলাদেশে বর্তমানে প্রায় একশত ফিল্ম ক্লাব-সিনে সোসাইটি রহিয়াছে এবং এই ধরনের আরো বহু সংগঠন গঠিত হইতেছে। এই সকল প্রতিষ্ঠানের জন্য এখন পর্যন্ত সরকারিভাবে কোনো নীতিমালা প্রণীত হয় নাই। ফলে এইসকল ফিল্ম ক্লাব-সিনে সোসাইটি অনেকটা স্বেচ্ছাপ্রণোদিতভাবে বা খেয়ালখুশিমতো গঠিত হইতেছে এবং নিজ নিজ বিধান অনুযায়ী পরিচালিত হইতেছে। এইসকল ফিল্ম ক্লাব-সিনে সোসাইটি সাধারণত নিজ প্রয়োজন ও গোষ্ঠীস্বার্থে দেশি-বিদেশি সংস্থা হইতে ছায়াছবি সংগ্রহ ও প্রদর্শন করিয়া থাকে। অনেকক্ষেত্রে এইসকল ছায়াছবি সংগ্রহ ও প্রদর্শন অত্যন্ত গোপনে অনুষ্ঠিত হয় এবং কোন কোন ক্ষেত্রে বেআইনিভাবে আর্থিক লেনদেন সংক্রান্ত অভিযোগের কথাও শোনা যায়। এইসকল ছায়াছবির মাধ্যমে দেশে কিশোর এবং যুবকগোষ্ঠী অনেকক্ষেত্রে অবাঞ্ছিত বিদেশি মতবাদে প্রভাবান্বিত হওয়ারও সুযোগ পায়। এই পরিপ্রেক্ষিতে, ফিল্ম ক্লাব সংক্রান্ত তৎপরতা জাতীয় স্বার্থে সুষ্ঠুভাবে পরিচালনার উদ্দেশ্যে উপযুক্ত সবকারি কার্যক্রম অপরিহার্য বিধায় অবিলম্বে একটি আইন প্রণয়নের প্রস্তাব করা যাইতেছে।৩৬